Fit-3 ta' Frar 2016, it-28 stat membru qablu dwar kif għandha tiġi ffinanzjata l- faċilità tal-UE ta' €3 biljun għar-refuġjati fit-Turkija . Din ser tippermetti lill-UE twassal aktar assistenza umanitarja lir-refuġjati fit-Turkija u l-komunitajiet li jospitawhom. L-għajnuna hija ffokata l-aktar fuq li jiġu ssodisfati l-ħtiġijiet immedjati billi jingħataw ikel, servizzi tas-saħħa u edukazzjoni. "Qed naħdmu kontinwament biex intemmu l-fluss ta' migranti lejn l-Ewropa. Il-ftehimiet bejn l-UE u t-Turkija huma parti kruċjali minn dan. Fil-mira tagħhom hemm it-traffikanti tal-bnedmin u t-tnedija ta' proġetti sabiex jagħtu lil dawk fil-kampijiet tar-refuġjati u madwarhom it-tama għal futur aħjar. L-Ewropa qed tkompli taħdem fuq id-deċiżjoni tagħha sabiex tagħmel €3 biljun disponibbli għall-Faċilità għar-Refuġjati fit-Turkija u ser inkomplu naħdmu bla heda ma' sħabna t-Torok biex dan jissarraf f'riżultati konkreti," qal Mark Rutte, il-Prim Ministru tan-Netherlands, li bħalissa għandu l-Presidenza b'rotazzjoni tal-Kunsill tal-UE. Dan il-qbil ipoġġi fil-prattika l- li ħadet l-UE fis-summit tagħha mat-Turkija tad-29 ta' Novembru 2015 li tipprovdi €3 biljun f'riżorsi addizzjonali biex tassisti lit-Turkija fl-indirizzar tal-ħtiġijiet umanitarji u ta' żvilupp immedjati tar-refuġjati u l-komunitajiet li jospitawhom. minn dan ser jiġi ffinanzjat mill-baġit tal-UE u ż- €2 biljun l-oħra permezz ta' kontribuzzjonijiet mill-istati membri skont is-sehem tagħhom tad-dħul nazzjonali gross tal-UE. Il-faċilità ser tinkludi qafas ta' governanza u kondizzjonalità. Il-ħarsien ta' dan huwa element essenzjali għat-twettiq ta' azzjonijiet ta' assistenza. Il-kontribuzzjonijiet tal-istati membri huma mqassma kif jidher fit-tabella u l-grafika li ġejjin: Kontribuzzjoni nazzjonali għall-Faċilità għar-Refuġjati fit-Turkija [1][2] (€ miljun) Belġju Bulgarija Repubblika Ċeka Ġermanja Greċja Spanja Kroazja Litwanja Awstrija Polonja Rumanija Slovenja Repubblika Slovakka Żvezja Renju Unit Kontribuzzjonijiet magħmula mill-istati membri jistgħu jiġu aġġustati 'l isfel fl-2017 skont il-kontribuzzjoni finali mill-baġit tal-UE, mingħajr preġudizzju għall-ammont totali ppjanat għall-istrument u mingħajr preġudizzju għall-prerogattivi tal-awtorità baġitarja. Kontribuzzjonijiet nazzjonali għall-Faċilità mhux ser jittieħed kont tagħhom għall-kalkolu ta' defiċit ta' stat membru taħt il-Patt ta' Stabbiltà u Tkabbir. Ser issir kontribuzzjoni minn Ċipru li tammonta għal € 2.3 miljun lill-baġit tal-UE għall-Ġordan u l-Libanu. Il-passi li jmiss Il-ftehim jippermetti lill-Kummissjoni tadatta d-deċiżjoni tagħha li tistabbilixxi l-Faċilità għar-Refuġjat fit-Turkija u sabiex tħejji miżuri konkreti li jagħtu assistenza lir-refuġjati fit-Turkija minn kmieni fl-2016. Laqgħa tal-kapijiet ta' stat jew ta' gvern mat-Turkija - Dikjarazzjoni UE-Turkija, 29 ta' Novembru 2015